Diari Oficial de la Generalitat Valenciana


Sumari del DOGV 4748, del 07-05-2004 (2004/4085)

RESOLUCIÓ de 4 de març de 2004, del conseller de Cultura, Educació i Esport, per la qual s'autoritza la posada en funcionament d'ensenyances conduents a l'obtenció del títols oficials d'Arquitecte, diplomat en Infermeria i diplomat en Fisioteràpia en la Universitat Cardenal Herrera-CEU.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4748

Data del DOGV
:   07-05-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/4085


Data del document
:   04-03-2004

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * Universitat Cardenal Herrera-Ceu
    * ensenyament privat
    * legislació
    * títol d'estudis
    * universitat

RESOLUCIÓ de 4 de març de 2004, del conseller de Cultura, Educació i Esport, per la qual s'autoritza la posada en funcionament d'ensenyances conduents a l'obtenció del títols oficials d'Arquitecte, diplomat en Infermeria i diplomat en Fisioteràpia en la Universitat Cardenal Herrera-CEU. [2004/M4085]
  
El Decret 189/2001, d'11 de desembre, del Govern Valencià, va autoritzar l'ampliació d'ensenyances en la Universitat Cardenal Herrera-CEU per a implantar els ensenyances universitàries conduents a l'obtenció del títol oficial de diplomat en Infermeria i diplomat en Fisioteràpia.
  
Així mateix, el Decret 102/2002, d'11 de juny, del Govern Valencià, va autoritzar l'ampliació d'ensenyances en la Universitat Cardenal Herrera-CEU, per a implantar les ensenyances universitàries conduents a l'obtenció del títol oficial d'Arquitecte.
  
Estos decrets establixen que la posada en funcionament de les ensenyances serà autoritzada pel conseller de Cultura, Educació i Esport, una vegada homologat pel Govern el títol oficial a expedir pel centre.
  
Per Acord de la Comissió Acadèmica del Consell d'Universitats de data 17 d'octubre de 2001, s'homologuen els plans d'estudis conduents a l'obtenció del títol de diplomat en Infermeria i diplomat en Fisioteràpia i amb data 21 d'octubre de 2002 els del títol d'Arquitecte.
  
Per Reial Decret 1.345/2003, de 31 d'octubre, s'homologuen els títols de diplomat en Infermeria i de diplomat en Fisioteràpia de la Universitat Cardenal Herrera-CEU de València.
  
Per Reial Decret 1.500/2003, de 28 de novembre, s'homologa el títol d'Arquitecte de la Universitat Cardenal Herrera-CEU de València.
  
Vist l'article 35 apartat 4 de la Llei Orgànica 6/2001, de 21 de desembre, d'Universitats; l'article 16 apartat 4 del Reial Decret 557/1991, de 12 d'abril, sobre Creació i Reconeixement d'Universitats i Centres Universitaris i en exercici dels atribucions conferides per l'article 35 de la Llei de Govern Valencià, resolc:
  
Primer
  
Autoritzar a la Universitat Cardenal Herrera-CEU la posada en funcionament de les ensenyances conduents a l'obtenció dels títols oficials d'Arquitecte, diplomat en Infermeria i diplomat en Fisioteràpia.
  
Segon
  
D'acord amb l'apartat 5 de l'article 35 de la Llei Orgànica 6/2001, de 21 de desembre, d'Universitats, transcorregut el període d'implantació dels plans d'estudis autoritzats, la Universitat Cardenal Herrera-CEU haurà de sotmetre a avaluació de l'Agència Nacional d'Avaluació de la Qualitat i Acreditació el desenrotllament efectiu de les corresponents ensenyances.
  
La present resolució produirà efectes des de l'endemà de la publicació.
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i en els articles 10, 14 i 46 de la Llei 29/1998 Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport en el termini un mes a comptar de l'endemà de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.